
Moderni stil u vrtnoj arhitekturi 

Mnogi stručnjaci, pa i poznati autoriteti, poriču postojanje modernog stila 
u ovoj umetniskoj i tehničkoj disciplini, a ima i takvih među njima, koji čak 
osporavaju mogućnost njegove pojave u vrtlarstvu. U prilog svoga stanovišta oni 
navode, da su materijali, koji se koriste za uobličavanje vrta, oduvek ostali isti, 
ili bar ne toliko promenjeni, da bi izazvali potrebu izmene u njihovom rasporedu, 
te prema tome i u načinu obrade vrta. Sasvim drukčije bi stvari stajale, vele oni, 
kada bi se vrtovi pravili od betona, čelika i stakla. 

Mi se ne bismo mogli složiti s takvim gledanjem na stvari, jer pored novih 
materijala ima i drugih elemenata i činjenica, koji utiču na formiranje novih 
stilova. 

Ali da bismo problem bolje razumeli, mi se moramo vratiti unazad i propra- 
titi istoriski razvoj vrtne umetnosti. Zato nije potreban retrospektivni osvrt čak 
na istočnjački vrt i antičko doba, već je dovoljno proslediti taj razvoj za 
poslednjih 300 godina, koji je bio u tom trajanju veoma intenzivan, a dao bi se 
ukratko izložiti na sledeći način: 

Od pravilnog, gecmetriskog i francuskog stila, koji, ukoliko u sebi nosi 
tragove talijanske Renesanse, pretstavlja ustvari njeno produženje, a koji 
s Lenotrom dostiže svoju kulminaciju (Versaljski park), prelazi se na pejzažni, 

engleski stil (Kent s rekonstrukcijom vrta u Stowe), oprečan prethodnom u 
svako pogledu. On se javlja kao reakcija na dotadašnju prekomernu izvešta- 
čenost u vrtnoj umetnosti i kao rezultat novog gledanja na prirodu 1 njeno 
stvaralaštvo. Njegov osnovni moto je bio: »vraćanje prirodi i podražavanje 
prircdnog, odnosno imitiranje prirodnih motiva i tvorevina«. Umetnik za svoja 
dela crpe nadahnuće isključivo iz prirode i vrt postaje predeo, u kome su 
prirodni motivi i ukrasi usredsređeni na manjem prostoru, što znači javljaju se 
češće, kao u kencentrisanom rastvoru. Vremenom se s ubacivanjem prirodnih 
motiva i prirodne sadržine, u inače skučenom vrtnom prostoru, toliko preteruje, 
da se pcnovo dospeva do neprirodnih odnosno veštačkih tvorevina (Park- 
Menceau). Javlja se čak i vraćanje, iako privremeno, na francuski, neprirodan 
stil. Otstupanje od osnovnog pejzažnog pravca pojavljuje se i u drugom smeru, 
te se dospeva do tvorevina s primesama romartičarskog (Buttes-Chaumont). 
Nešto dčenije, usled sve veće izveštačenosti gradske sredine, javlja se neodoljiva 
želja za prodiranjem u grad s criginalnim elementima autohtone prirode. Na ovaj 


način uzima maha naturalistička vrtlarska obrada (Central Park-New York). Ali 
uskoro se uvidelo, da i ona, zasnovana na jakim kontrastima između tih kutića 
u strogom rusticizmu i njihove veštačke gradske sredine, nosi obeležje nepri- 
rodnog i da je neumesna i iracionalna. Iz tog bespuća i dezorijentacije niče 
kombinovan od dva osnovna klasična stila nov smer, da bi stvorio još veću 
zabunu. U ovom razvoju i brzoj sukcesiji raznih stilova vrtne arhitekture vidi se 
stalno traženje kompromisa između čovekovih stremljenja i stvaralaštva prirode 
i pokušaj rešavanja pitanja: u kojoj meri vrtlarsko delo treba da bude ljudska 
tvorevina, a u kojoj dostignuće same prirode? Međutim, suština problema ne 
leži u tome. Jasno je, tvorevina ove vrste mora biti zajedničko delo ljudskog 








Savršene proporcije i znalački proračunate svetle vodene površine u kompoziciji, 

čine Vo-le-vikont jednom od najuspelijih Lenotrovih tvorevina. Inače ovo, za 

vrtarsku umetnost XVIII stoleća, karakteristično delo odlikuje se iako naglašenom 
simetrijom, strogim geometriskim formama i pravoliniskim rasporedom. 


duha i potencijalnih, prirodnih sila, sinteza čovekova i prirodnog stvaranja, bez 
obzira na podjednako ili nejednako njihovo učešće. Bitno je pritom da delo 
bude dobro, celishodno i lepo. 

Danas se pre svega polaže na to, da delo bude funkcionalno i racionalno. 
i zato se u vrtlarstvu odbacuje apsolutni naturalizam, jer se smatra, da priroda 
ostavljena samoj sebi postaje džungla i da nikad ne može biti toliko intenzivno 
racionalna, da: podmiri sve ljudske potrebe, a naročito u izuzetnim uslovima. 
Tu je potrebna intervencija čoveka, da je svojim zahvatima intenzivira i uobliči 
u smislu svojih želja, kako bi odgovorila njegovim povećanim zahtevima. 

Ako pak pođemo od savremenog gledanja na stvar i postavke, da je u vrtu 
samo ono što je funkcionalno ujedno i dobro i da je samo ono što je kod njega 
biološki opravdano ujedno i lepo, dospećemo do okvira koji mogu poslužiti kao 

osnov za moderan vrtni stil. S druge strane, ako prihvatimo kao naučnu istinu, 
da u evolutivnom razvoju u prirodi, kao uostalom i u kulturnom razvoju, ništa 
nije stalno sem promene, shvatićemo neustaljenost u vrtlarskom modernizmu i 
postojano iznalaženje novih pravaca i formi u ovoj i onako veoma složenoj 
1 četvorodimenzionalnoj umetnosti. Zato za moderan stil, umesto tvrdnje da ne 
postoji, pre bismo mogli reći, da kod njega nije iskazana poslednja reč i da od 
modernizma treba razlikovati pomodarstvo, koje nema veze s pravom umetnošću. 

U naše vreme u svim umetnostima javio se moderan smer, zasnovan na 
principima funkcionalizma i originalnosti. Primena modernizma u vrtnoj arhi- 





Engleski, pejzažni stil, sa krivudavim stazama i zaokrugljenim prirodnim oblicima, 

izraženim jače i savršenije nego i u samoj prirodi, pretstavlja tvorevinu sasvim 

oprečnu francuskoj vrtnoj obradi. Prirodnost je ovđe usiljena i ne javlja se kao 

spontani rezultat celishodnosti. Ipak on znači jedan veliki korak napred ka funkcio- 
nalnom — Vrt u Stowe. 


tekturi naišla je na mnogo pristalica. Malo je ljudi kojima je stalo do toga, da 
budu smatrani za staromodne. Pa ipak prilaženje protagonista novog smera samoj 
stvari bilo je više rušilačko nego konstruktivno i sastojalo se samo u kritikovanju 
postojećeg, a manje u iznalaženju novog. Oni su verovali da je sve što imamo 
pogrešno 1 da se poboljšanje može postići samo radikalnim preokretom. Međutim, 
ono što treba stvoriti, ostalo je u domenu apstraktnosti i nagađanja, sve dok 
se neko ne reši i ne osmeli, da učini konačne predloge i ne pokaže kako će se 
nove tecrije primeniti. 

U vrtnom projektovanju zahtev za modernim ponikao je iz novostvorenog 
smera kod svih oblika primenjenih umetnosti, iz tesne veze s arhitekturom, 
zajedno sa smanjenim obožavanjem prema svemu onome što pripada prošlosti. 

Geslo savremene umetnosti sastoji se u tome, da ograničenja i mogućnosti koje 
postavljaju novi materijali i metode njihova korišćenja, odrede i način obliko- 
vanja u toj meri, da ekonomičnost 1 korisnost zamene gole i nepotrebne ukrase, 
a da način izražavanja rezultira iz životnih navika i potreba ljudi. Materijal se 
ima upotrebiti otvoreno i dosledno. 

Novi zahtevi, novi materijali i nove konstruktivne metode pomogle su, da se 
arhitektura oslobodi dosadašnjih okvira; dok su novi materijali i nova tehnika 
omogućili i bogatiju primenu mašte. 

Ali modernizam nije nova pojava. Sadašnja njegova faza samo teži da 
odbaci kruta pravila i slepo sledovanje shvatanja iz vremena koje je nastupilo 





Modenan stil sve više pretstavlja odraz biološke nužnosti, racionalnosti i svrsishod- 
nosti. Estetski lik ovog vrta se javlja kao rezultat njegovog funkcionalizma. 


posle Renesanse i pretstavlja smer k onome što je bitno, korisno i originalno. 
Kod nje je s toga naglašena namena i uprošćenost. Kad god stvari postaju suviše 
komplikovane, najbolji je način da ih pojednostavimo, lišavajući ih suvišnih 
ukrasa i detalja. | 

Ali današnji smer ne mora da bude i smer u budućnosti, jer sve što se 
danas smatra za moderno, sigurno će koliko još sutra biti izbačeno iz mode i 
zamenjeno s nečim jcš modernijim. 

Ipak to ne znači da i u vrtlarstvu mi ne treba da tražimo nove načine 
stvaranja, imajući u vidu pritom, da kod njega razlika između novog i starog 
ne će biti tako velika kao u arhitekturi ili kojoj drugoj primenjenoj umetnosti. 
Zato i savremeno prilaženje vrtnom cblikovanju može i treba da postoji, ali 
zasnovano više na shvatanjima votreba i načina korišćenja boje, građe, linije, 
forme i proporcije nego na osnovama, simetriji, složenim uzorima i ukrasima. 

Otuda se i rešenje za modernije vrtno projektovanje ne sastoji u predviđanju 
novog hortikulturnog materijala (premda i on pruža manje mogućnosti u tom 
pogledu), već u drukčijem načinu korišćenja starog materijala i većem naglaša- 
vanju biljnih masa nego pojedinih biljki. Pri tome se rukovodimo ne toliko 
potrebom koliko željom. da budemo u harmoniji s modernom arhitekturom. 

U svakom slučaju odlike novog vrtlarskog stila ne smeju se sastojati u 
maštarijama i biti proizvod ćudi i mode. One se moraju ispoljiti i u sadržini 
i odraziti u planiranju kako osnove, tako i vertikalnog uobličavanja, t. j. modeli- 
ranja zelenila. Istinski modernista mora pokušati da zađe u problem, a ne samo 
da staru sadržinu obuče u novo ruho. 





Savremen individualan vrt, čiji je tvorac pojam lepog iđentifikovao sa poimom 

prirodnog. Polazeći od postavke, da je priroda u svom modeliranju bez takmaca, 

projektant pri svom uobličavanju se inspiriše linijama i formama rečnih meandra, 
čija se lepota sastoji u njihovoj beskrajnoj jednostavnosti. 


Ako se u novom vrtlarskom stilu ograničimo samo na proizvoljne linije, 
neobične forme i prekomernu upotrebu modnog materijala, dospećemo do 
modernističkog (pomodarskog), a ne i do modernog ili savremenog rešenja. Ovo 
prelazno i nezrelo stanje u modernom vrtnom stilu već je prošlo. Iako reč 
moderan znači biti drukčiji, to se ne sme postići po svaku cenu, a najmanje 
s fantastičnim oblicima. Pravi modernista nije onaj ko pokušava da to bude 
usiljeno ili maliciozno. Niti onaj ko se do krajnosti trudi, da u svom rešenju 
bude isključivo funkcionalan. Samo zadovoljenje golih potreba ne može da 
obezbedi i lepotu. Staza trasirana u pravcu koji će najbolje poslužiti nogama, 
a ne i očima, ne pretstavlja najbolje rešenje. Jednostrano podmirivanje potreba, 
makar i onih najvećih i bez obzira na druge zahteve, ne sačinjava pravi funkci- 
onalizam. Zato se i šetne staze ne trasiraju po liniji najmanjeg otpora, već po 
liniji najmanjeg mogućeg napora. 

Često se čuju zamerke, da novi vrtni stil nije dosta moderan, jer ne podra- 
žava dovoljno nove ideje, koje vladaju u drugim primenjenim umetnostima, niti 
je dovoljno različit od svog prethodnog stila. Ali, ako moderan znači biti 
dosledan u korišćenju materijala i praktičan u načinu građenja, onda se za 
vrtlarsku struku ne može reći da nije moderna, tim pre što se ona trudi da verno 
odrazi karakter zemljišta, da bude u skladu s arhitekturom i da pusti da prirodne 
osobine biljnog materijala dođu do izražaja. Šta može biti funkcionalnije i 
logičnije od toga? 

Osim toga, na postavljene zamerke mi uvek možemo odgovoriti, da i 
hipermoderne aerodinamične linije kod savremenih drumskih vozila nisu isklju- 
čivi rezultat nužnosti odnosno tunkcionalnosti, već i nečeg drugog, jer je i 
njihova efikasnost za povećanje brzine sasvim neznatna i daleko nesrazmerna 
S intenzivnošću, s kojom se te linije favorizuju. 

U našem velikom zadatku da menjamo izgled zemljine površine, uređujući 
vrtove, parkove i predele, mi stvaramo bolju, zdraviju i lepšu sredinu za život 
ljudi. Zato i na pitanje: koji principi treba da budu naglašeni kod savremenog 
projektovanja objekata vrtne arhitekture, odgovor treba da glasi — funkci- 
onalnost i racionalnost moraju biti stavljeni kod njega ispred ukrasnog značaja. 
Uz to zdravstvena strana problema ostaje tu kao glavna, te pri oblikovanju 
zelenila mora naći odraza u izboru vrsta rastinja s većom higijenskom i biolo- 
škom vrednošću. 

Eto, to bi bili, po našem mišljenju, osnovi za modernu vrtnu arhitekturu. 


Ing. A. Krstić 


Funkcionalnost gradskih vrtlarija 


Rješavati funkcionalnost gradskih vrtlarija kudikamo je složeniji zadatak 
od rješavanja funkcionalnosti specijaliziranih vrtlarija pojedinaca, zadruga i 
drugih crganizacija. Pa ako razmotrimo tu funkcionalnost, onda je uglavnom 
razmotren problem funkcionalnosti i svih ostalih vrtlarija. Stoga se i uzima kao 
tema (i primjer) gradska vrtlarija. 

Getcevo je redoviti slučaj kod sviju gradskih vrtlarija u svijetu, da su one 
stare i da se razvijaju po svome kapacitetu uporedo s razvojem grada za koji 
prcizvode. I tako se od malih pogona, stalnim dograđivanjem i krparenjem, čak 
i na nekoliko mjesta u gradu, stvaraju potrebni pogoni proizvodnje, koji časovito 
zadovoljavaju potrebu, da nakon niz godina nastanu potpuno netunkcionalni 
s vrlo skupom proizvodnjom. 

Privatna vrtlarija u svom početku obično se unaprijed usmjerava za 
proizvodnju samo izvjesnih vrsta (karanfila, krizantema, lukovica, ciklama, i t. d.) 
te se prema tome postavlja i izgrađuje cijeli pogon, koji uvijek ima istu vrstu 
robe u proizvodnji, s raznim tržištima. 

Kod gradskih vratlarija je obratno. Tu je uvijek isto tržište (parkovi) ali 
sa željama građana, koje se mijenjaju, t. j. svake godine treba doći na cvjetnjake 
s novim vrstama cvijeća, koje će svake godine dati novu sliku. Radi toga moderni 
pogoni gradske vrtlarije moraju biti takvi da mogu svake godine proizvoditi 
drugu vrstu robe. 


Međutim, gradska vrtlarija mora sadržavati i sve vrste pogona, jer su 
zahtjevi svestrani. To izlazi iz toga, što gradske vrtlarije dobivaju zadatke da 
grade ne samo nove verivoje nego da ih i uzdržavaju s biljem svake vrste. One 
moraju raspolagati i bogatim izborom zelenog dekora, da se mogu dostojno 
uveličati svečani prijemi, dočeci, proslave, izložbe grada (Velesajam!) i t. d. 

Prema tome gradske vrtlarije moraju u načelu imati ove grane proizvodnje: 


1. rasadnik ukrasnog drveća 1 grmlja 


2 » trajnica 

DB » sezonskog bilja 

4. » lončanica cvjetni rasadnik 
5. » cvj. lukovica 

6, » zelenog dekora 

, » rezanog cvijeća ) 


Praktički se može odvojiti bez daljega rasadnik ukrasnog grmlja i drveća 
kao zaseban pogon od ostalih grupa, dok se sve druge rasadnike želi imati u 
jednome sklopu jer nema granica u primjeni između grupa cvijeća za rez od 
lončanica, jer se na pr. i ciklame mogu u tu svrhu koristiti, a i trajnice i t. d. 
I opet zeleni dekor ne daju samo palme, fikusi, nego i primule, trajnice, i t. d. 
Stoga je najpraktičnije imati rasadnik drveća i grmlja u jednoj površini, a sve 
druge (nazovimo ih zajednički cvjetni rasadnik) na drugoj površini. 
Pitanje je još, da li to sve treba biti u centru grada ili ne. 
Rasadnik ukrasnog drveća i grmlja ne mora biti u centru grada, naprotiv 
poželjno je da bude dosta udaljen od grada, jer: 
— iz toga rasadnika izvoze se proizvodi samo dva puta na godinu (proljeće 
i jesen), 

— on traži obično površinu od 10—50 ha, što se u gradu ne može osigurati, 

— dendrološki rasadnik traži stalni plodored, on mijenja svoje površine za 
površine oranica (vlasništvo seljaka) i tako polagano ali stalno putuje 
(rasadnik) kao ameba. 

— dendrološki rasadnik je vrlo osjetljiv na plinove sagorijevanja industrije 
i naselja, tako da napose crnogorica nikako ne uspijeva na tom području. 

Svi ostali rasadnici nazvani jednim imenom cvjetni rasadnik traže blizinu 
grada, jer je 

— delikatan prijevoz cvijeća zimi, 

— dekoracije u kacama treba brzo dovesti u dvorane i natrag po svakome 

vremenu, 

— aranžeri priredaba moraju imati mogućnost brzog izabiranja raznovrsnog 

cvijeća i zelenila i prema tome uskladiti sveopći dekor. 

Sve ove činjenice upućuju na to da je iz funkcionalnih razloga poželjno imati 
dva rasadnika 

1. dendrološki (grmlje i drveće), 

2. cvjetni sa staklenicima i t. d. 

Međutim, svaki grad stavlja na svoju vrtlariju još i taj zahtjev da s tom 
proizvedenom robom treba parkove izgraditi i njegovati te izgrađivati sve 
tehničke uređaje u njima, t. j. klupe, kanalizaciju, vodovod, dječje sprave i t. d. 
Za to treba imati 1 radionice, a to su: zidarska, bravarsko - kovačka - limarska, 
stolarska,:tesarska, bačvarska, ličilačka i staklarska. 

Ako uz to dodamo još vozni park, skladišta i upravu tada smo u načelu 
okupili sve djelatnosti potpuno razvijene vrtlarije. 

Prema tome možemo već postaviti idejnu organizacionu shemu gotovo svake 
gradske vrtlarije 


uprava 
| | 
dendrološki rasadnik cvjetni rasadnik 
skladište | 
| 
radionice 

S obzirom na sve do sada izneseno možemo ižvući na temelju ove sheme 
funkcionalnost razmještaja pogona, a ta bi glasila: 

U centru grada treba biti uprava, što bliže centra cvjetni rasadnik, a u 
većoj udaljenosti dendrološki rasadnik. Preostaju još skladište, radionice i vozni 
park. 

Skladište treba smještati uz radionice, jer su one najveći potrošač, a vozni 
park pogotovu ako ima spregu, uz cvjetni rasadnik. Sprega se koristi prvenstveno 
za pogon, ostavlja gnoj odmah u rasadniku, a višak sprege služi za prijevoz 
dekoracije i druge usluge. Radionice rade za sve pogone — ali najviše za dječja 
igrališta, pa je stoga poželjno da svi ti dijelovi budu što bliže gradu. Iz upravnih 
razloga najprikladnije je, da se uprava sa skladištem, radionicama i voznim 
parkom nalazi uz cvjetni rasadnik, jer će se na taj način povećati funkcionalna 
povezanost do najveće mjere između pogona, koji su si najsrodniji. Ovako 
idealno rješenje prikazuju nam slike nove osnove gradske vrtlarije grada Zagreba, 
koja za sada ima dendrološki rasadnik u Markuševcu, a upravu sa radionicama, 
skladištem i voznim parkom situira uz novi cvjetni rasadnik na Kajzerici preko 
Save, kako nam to perspektiva prikazuje. 

Druga shema situacije nam prikazuje unutarnju funkcionalnost cijelog 
područja vrtlarije. : 

Glavna ulazna cesta dijeli područje u dva dijela. Sjeverni, na kojem je 
predviđena upravna zgrada, radionice, skladište i vozni park kao jedno upravno 
tijelo, koje služi potrebama vlastitih pogona proizvodnje i najvećim dijelom 


glavnom zadatku uređenja i izgradnje perivoja i dječjih igrališta u gradu. Južno. 


od ceste nalaze se objekti cvjetnog rasadnika kao samostalnog pogona. Malo 
pobliže ćemo se na kraju ovog izlaganja zadržati na načelima funkcionalnosti 
pogona cvjetnog rasadnika. To: su: 
1. «stvoriti najkraće veze između mjesta ukorjenjivanja i uzgoja bilja (mno- 
žione; staklenici sa slobodnim prostorom, gdje se presađuje), 
2. da radništvo i bilje ne izlazi iz staklenika u staklenik preko hladnog 
dvorišta, 
3. da radništvo bude što više na okupu radi mogućnosti smanjenja rukovo- 
dećeg kadra na minimum i brzine prenašanja uputa za rad, 
mogućnost serijske proizvodnje t. j. mehanizirane i brze proizvodnje, 
5. da cijela vrtlarija bazira na načelu jednog ključa radi lagane kontrole 
proizvodnje, 
6. mcgućnost razvoja dograđivanjem tako, da bi postavljena funkcionalnost 
zadržala trajan karakter i time usmjerenu i najjeftiniju proizvodnju, 
7. mogućnost iskorištenja kapaciteta za razne vrste proizvodnje bilja. 
Ove postavke očituju se na shemi kako slijedi: 
Ulazeći u pogon imademo sa desne strane staklenike za zelenu dekoraciju 
t. j. visoki staklenik (--16 st. C.) polutopli staklenik (+12 st. C.) i hladni 
staklenik (--6 st. C.). Ovi staklenici su vezani sa dugim tkzv. radnim staklenikom 


t.j. vrtlarskom radionicom u kojoj se presađuje bilje, čisti bilje, vrši expedit 


robe i t. d. Na mjestu prelaza velikih staklenika u radni staklenik nalazi se 
proširenje u koje može zimi ulaziti kamion i tu u toplome prostoru utovarivati 

bilje koje treba prevesti za dekor na razne priredbe. Kamion mora naravno imati 
zatvorenu komoru, da se bilje kod prevoza ne smrzne. Iz tog radnog staklenika koji 
je dug koliko i baterijski staklenici ulazi se na sjevernu stranu u bateriju množi- 
ona, a prema jugu u bateriju za uzgoj bilja. U množioni se ukorjenjuju reznice, 
vrše cjepljenja, pospješivanja, tu su sjemeništa, a čim biljka postaje samostalan 
organizam ona prelazi u uzgojne staklenike ili u polje oko staklenika. Staklenički 
prostor se proširuje klijalištima uz uzgojne staklenike prema jugu gdje su u 
neposrednoj blizini proizvodnje i zaštićeni sa sjeverne strane. 

Iz radnog staklenika ulazi se prema sjeveru u svlačione i blagovaone radnika 
sa svim nuzprostorijama, za izobrazbu kadra i društveni život. 

Na tu zgradu veže se ložionica građena na baterijskom načelu isto kao i 
staklenici te se postepenim povećanjem staklene površine povećava i broj peći 
za centralno loženje (sistem zagrijavanja toplom vodom). 

Nije se ovdje ulazilo u tehničke detalje same izvedbe nego samo u funkci- 
onalnost samih prostora međusobno. 

Ovako građena vrtlarija pruža svakako maksimalnu uštedu, najbržu komu- 
nikaciju unutar pogona i mogućnost najkvalitetnije i najjeftinije proizvodnje, 
a to je konačno cilj ove teme kod primjene u praksi. 


Ing. Z. Kani 

Prozori za cvijeće 


Na prozoru je za sobne bilike najbolje mjesto, tu imaju svijetlo, zrak i 
sunce. Baš one, stisnute u malu grudu, klupče, u male lonce, ostavljene na milost 
i nemilost svom zaštitniku, traže zračno sunčano mjesto, ako želimo da nas 
svojim dobrim izgledom i cvatom razvesele. Nepotrebno je istaknuti koliko je 
tražen takav prozor; mnogi upiti i želje ljubitelja cvijeća našli bi u pomanjkanju 
vrta, ovdje rješenje svojih čežnja! 

Na žalost na to graditelji stanova ne misle, jer inače ne bi gradili takve uske 
meduprozorske daske, koje svuda nalazimo. Najbolje mjesto za biljke je 
dvostruki prozor, t. j. ako je razmak među staklom barem 20—30 em. U najmlje- 
ncm stanu, teško je to iz više razloga provesti, ali u obiteljskoj kući, trebalo bi 
misliti na to. 

Takav prozor morao bi se izgraditi prema vanjskoj strani kuće kao 
trouglasti ili ravni doksat ili prema unutrašnjosti sobe, u koliko veličina sobe 
to dopušta. U postojećem stanu mogao bi se prozor tako preinačiti, da bi 
razmak iznosio 40—50 cm, i time bi dobili mali zimski vrt, koji ne bi služio samo 
za reprezentaciju, nego i kao ugodno odmaralište. Ako se takav prozor ukusno 
izvede, djelovat će kao živa slika, kao tropski krajolik što naročito u zimi dolazi 
do izražaja. Može se urediti kao tropski epifitski pejsaž s malim vodenim 
baserom, okružen vodenim biljkama, ili raznim sukulentnim biljkama, kakte- 
jama, koje na sunčanom prozoru sađene izravno u veliku plitku kutiju stvaraju 
prekrasni živi mozaik. Ljubitelji lončanica mogli bi birati pojedine lijepe biljke, 
koje bi stavljene u ukusne lonce i zdjelice, došle ovdje do potpunog izražaja. 

Postavljanje takvih staklenih ormarića izvan prozora, t. j. pred prozor, kao 
što ih u starijim obiteljskim kućama vidimo, nije iz mnogo razloga uputno. 
U zimi nastaju poteškoće radi regulacije topline, poremećenje ravnih ploha 
kuće, čišćenje prozora u višim katovima i t. d. Što se položaja tiče bio bi južni 
položaj najpodesniji, istočni je bolji od zapadnog, a sjeverni dolazi samo za 
rijetke slučajeve u obzir. Južni i istočni položaj pruža najbolje svijetlo, koje 
biljka za svoj život treba, uzevši u obzir da nikakva zgrada ili drvo pred 
prozorom ne stoji. 

Donosimo sliku prozora, koji bi se mogao preudesiti iz običnog trodjelnog 
prozora u postojećem stanu; uzevši u obzir da ga kod preseljenja možemo opet 
staviti u »prijašnje stanje«. 

| 1) Mjesto trodjelnog prozora, čiji međuprozorski razmak iznosi 15 cm, 
načinit ćemo prozor sa 40 cm razmaka. 

2) Postojeća konstrukcija ostaje ista, time da se prijašnje stanje opet može 
uspostaviti. 

3) Upotrebit ćemo nutarnje prozore da uštedimo troškove. 

4) Mogućnost zračenja sobe uredili smo time, da razdijelimo trodjelni prozor 
u dva dijela — postavljanjem staklene ploče — dakle da se jedan dio, i to manji 
može posebno otvarati i biljke zaštititi od propuha, hladnoće i prašine. 

5) Što više stakla, to više svijetla, ali i brže ohlađivanje prostora. Za većinu 
biljaka nije ni potrebna tropska vrućina, one dobro uspijevaju u sobnoj tempe- 
raturi. Dakle cbično staklo i zaštita od prejakog sunca postavljanjem platnenog 
ili drvenog zastora. Kod većih prozora može se urediti indirektno osvjetljenje. 
Preporučuje se staklo iz jednog komada, bez prečaga, jer pruža nesmetani pogled 
na bilje. 

Iz konstrukcije se vidi, da se našla mogućnost proširenja prema nutrašnjosti 
sobe. Najprije moramo konsolama poduprijeti dasku, da podnese teret. Onda 
treba ugraditi pripremljeni ormar u zidni otvor. Između nove i stare daske 
ugrađena je šperploča, a prema nutrašnjosti staklena ploča, da se biljke ne oštete 
kod zračenja. Ta razdioba staklenom pločom ne oštećuje cjelovitost pogleda, jer 
svijetlo ograđeno iza nove daske gore, jednako rasvjetljava cijeli prostor. Mati- 
rana neonska rasvjeta ne bliješti, što znatno pridonosi izgledu. Kod zatvorenog 
prozora zračimo i grijemo prostor ugrađenim otvorima na proširenoj daski 
prozora dolje, i u gornjem dijelu staklenog ormara. Pošto je ormar proširen prema 
nutrašnjosti sobe, dostaje bilju sobna temperatura, pa nije potrebno ugraditi 
radiatore pod prozor. Kod velike zime otvaramo nutarnje prozore. a možemo 
postaviti nekoliko uljenih_ svjetiljka (Nachtlicht), koje vrlo dobro reguliraju 
temperaturu. U najgorem slučaju malo odmaknemo bilje prema nutrašnjosti i 
vanjsko staklo zaklonimo kartonom u visini bilja. Noću spuštamo roloe. Smrza- 
vica je dakle opasnija kod prozora, koji su izgrađeni prema vanjskoj plohi kuće. 

Ako otvorimo šarafe možemo lako skinuti cijelu konstrukciju i nutarnja 
krila opet objesiti. 

Nutarnje uređenje prozora može biti raznoliko. 

Na podu može se položiti plitka kutija od cinka ispunjena pijeskom, ili 
daska obložena pločama od lesonita. Treba paziti, da se vanjski prozori bez 
zapreke otvaraju i zatvaraju. U prvom slučaju pruža nam se mogućnost da bilje 
direktno sadimo u kutiju, te time dobijemo cjelovitu sliku malog zimskog vrta. 
U drugom možemo razmjestiti razne lončanice prema sezonskom cvatu, ukusu i 
želji, sa ukrasnim loncima ili bez njih uvijek u skladu s njihovim potrebama. 

U slijedećem broju nastavit ćemo s uputama, kako se mogu urediti takvi 
prozori prema pojedinim vrstama bilja, uzevši u obzir njihovu raznoliku kulturu 
i stilsku upotrebu. 


Marija Triner 


75 godina od filokserne zaraze 


Prije sedamdeset i pet godina ustanovljena je filoksera u našim vinogradima. 
Najprije je zapažena u Sloveniji (kod Brežica god. 1880.) a onda u Istri (u Kopru 
god. 1880.). U Hrvatskim vinogradima 1 u Vojvodini opažena je god. 1881., a u 
Smederevskim vinogradima godinu dana kasnije. Najkasnije pojavila se trsna uš 
u Dalmaciji — i to najprije na otocima (Silba, Olib, Ugljan godine 1894.). 

Zaraza se naglo širila pa je u našim vinogradima za kojih dvadeset godina 
uništila gotovo svu domaću lozu. Najdulje se održala stara loza u imunom 
pijesku, stoga je u Jugoslaviji ostalo najviše starih vinograda na pjeskuljama 
Vojvodine. 

Nije bilo nikakve pomoći protiv trsne uši. Francuska akademija raspisala je 
nagradu od pola milijuna franaka onome, koji bude našao lijek protiv tiloksere. 
I jedan naš zemljak — Kutjevački šumarnik M. M. Radošević — nadao se da 
će pronaći takav lijek. U tu svrhu tražio je, da mu se iz svih strana svijeta 
pošalju koturi izrezani iz stabala divljih loza. Ti su mu bili navodno potrebni da 
prouči bit života vinove loze (V. »Voćnjak, Vrt i Vinograd« g. 1941. br. 5). 

Zanimljivo je, da je nekim vinogradarima nezaraženih vinograda donijela 
trsna uš neku korist. Evo kako: 

Kad je filoksera uništila lozu u Francuskoj, Španiji i Italiji došlo je dalma- 
tinsko vino na tržište Evrope. (U Dalmaciji još nije bilo filoksere). Ne samo da 
se iz Dalmacije izvozilo vino, već se izvozilo i grožđe, koje se prerađivalo u 
Francuskoj. To je vino došlo na glas kao bordoško 1 sl. Najveći je bio izvoz u 
Francusku godine 1882. (500.000 hl). To je bilo zlatno doba za vinarstvo 
Dalmacije. Trgovina vina cvala je nekih 20 godina (do cca 1890.). Vinogradarstvo 
Dalmacije podiglo se, ali podrumarstvo naših ljudi ostalo je primitivno. Efikasno 
sredstvc, koje bi ubilo trsnu uš, nije nitko pronašao. Nije preostalo drugo već 
zamijeniti domaću lozu otpornijim stranim vrstama. Prvi, koji je preporučio 
kalemljenje evropske loze na američke podloge bio je M. Dalimon (gcd. 1871.). 

U naprednijim vinorcdnim zemljama pravili su stručnjaci pokuse kalemlje- 
nja raznih vrsti loze na američke podloge. Tako je kod obnavljanja ondašnjih 
vinograda bilo već nekih iskustava. 

Naši vinogradari nerado su napuštali domaću lozu. Kad su počeli regenerirati 
vinograde, radili su to bez ikakvih iskustava i prethodnih pokusa. Nije se pazilo 

na afinitet američkih podloga i domaće loze. Uglavnom se išlo za tim, da bude 
što prije vina i da ga bude što više. Kad su obnovljeni vinogradi počeli roditi, 
bilo je kod nas svakojakih vina i svih mogućih sorata loze. 

Nije dakle čudo, što su vinogradari mnogih naših krajeva bili ozlovoljeni i 
žalili za starom — domaćem lozom. Nova loza zadavala im je odviše posla i 
mnogo briga kroz čitavu godinu, dok je s domaćom lozom bilo malo troška i 
malo truda. Kraj toga su žalili za dobrim vinom starih sorata loze. 

Da vidimo kakvo je bilo vino iz propalih vinograda. Do prije kojih 100 
godina nismo imali nikakvih stručnih podataka o našim vinima. Vinogradari to 
nisu trebali, a drugi to nisu tražili, jer se naše vino nije ri izvažalo, niti je dolazilo 
na veliko tržište. 

Prva stručna istraživanja naših vina — naročito hrvatskih, dalmatinskih :; 
istarskih obavljena su prigodom gospodarske izložbe održane u Beču god. 1857. 
Na toj izložbi bilo je istraženo preko stotinu uzoraka naših vina. 

Najviše je bilo hrvatskih i slavonskih vina (130 vrsta od 72 izlagača), onda 
slovenskih (t. zv. štajerskih) i dalmatinskih. Bilo je tu vina iz godišta 1831. do 
1856. (Najstarije odlično vino bilo je iz Štrigove od g. 1822.). Izložbeno povje- 
renstvo za ocjenu vina izjavilo je »da bi kraj boljeg postupka i raeijonalnog 
podrumarstva mogla ova vina biti dobrog kvaliteta i sposobna za izvoz«. 

Za dalmatinska vina rečeno je, da su nestalna, radi lošeg postupka kod 
muljenja i primitivnog podrumarstva. Ta bi vina mogla biti jedna od najboljih 
u Evropi pa bi mogla postići veliku potražnju i visoku cijenu. Izložena vina 
kemijski je analizirao profesor bečke tehnike Dr. I. 1. Pohl. Analizom određena 
je tim vinima: specif. težina, alkohol, ekstrakt, glicerin, ukupne kiseline i mine- 
ralne tvari (pepeo). Analize su objelodanjene u posebnom djelu o austrijskim 
vinima (Chem. teckn. Untersunkungen. Dr. I. 1. Pohl, Beč 1864.). Hrvatska vina 
imala su alkohola poprečno 8.5 utez. postotaka, ukupnih kiselina poprečno 0.705 
ut. postotaka. Od svih analiziranih vina imala su najmanju količinu ekstrakta i 
mineralnih sastojina hrvatska vina. 

Ove analize zanimat će naše enologe već i radi toga, što su to uopće prvč 
kemijske analize vina. : 

Osim toga saznali smo tako kakva su bila naša vina prije stotinu godina. 

U to vrijeme postojalo je već u Zagrebu »Gospodarsko društvo« (osnovano 
je god. 1840.). Ovo je društvo mnogo učinilo za unapređenje vinogradarstva i 
voćarstva. U tu svrhu osnovano je u blizini Zagreba pokušalište na 10 jutara 
zemlje. Da se podigne vinarstvc »nozvan je u Hrvatsku (g. 1847.) stručnjak 
F. Trumer, da pregleda vinograde i uredi loznjake. Kad je god. 1864. otvorena 
prva »dalmatinsko-hrvatsko-slavonska« izložba u Zagrebu » Gospodarsko društvo« 
pozvalo je vinogradare da izlože svoja najbolja vina. Odazvalo se 716 vinogra- 
dara iz svih vinogorja Hrvatske i Slavonije. Najviše je bilo uzoraka novoga vina, 
a bilo je i nešto starijih (10—20 g., pače jedno od 53 godine). Jedna zagrebačka 
vinara izložila je domaći »šampanjac«. (Popis izlagača vina uz Katalog izložbe, 
koji je štampan u velikom formatu na 350 stranica). 

O našim vinima izjavilo je stručno povjerenstvo slično kao i ono u Beču, 
Ako ima kod nas dosta slabih vina, krivo je rano branje i manjkavo podru- 
marstvo. 

Da se potaknu vinogradari na bolji postupak s vinom i bolje podrumarenje 
Odlučilo je zagrebačko »Gospodarsko društvo« prirediti svake godine koju 
vinsku izložbu ili vinski sajam. U to se već pojavila filoksera u bližim vinorodnim 
zemljama. Kad je god. 1880. konstatirana filoksera u Istri (kod Kopra), bude 
izaslan tajnik »Gospodarskog društva« u Istru, da prouči mjere, koje su ovdje 
poduzete protiv toga parasita, koji se već i kod nas pojavio. 

Doskora bude kod nas osnovan rasadnik američke loze. Korenjaci i ključići 
poslani su gotovo svim boljim vinogorjima. Uvedeni su putujući učitelji vinogra- 
darstva, pa se tako počelo punom parom raditi oko obnavljanja zaraženih 
vinograda u Hrvatskoj i Slavoniji. Vinogradari su bili sve više zabrinuti za svoje 
vinograde i osjećali potrebu, da se češće sastaju. Tako je došlo godine 1880. do 
prvog vinskog sajma i vinske izložbe u Zagrebu. Ta nam je vinska izložba 
pokazala koliko smo imali vina u Hrvatskoj i Slavoniji prije filokserne zaraze. 
Izloženo je bilo preko 1500 uzoraka vina od svih sorata stare domaće loze. 
Pojedini veleposjedi nuđali su na prodaju više hiljada hl. vina. (Vlastelinstvo 
Erdedija 1300 hl, Vinogradarstvo Poklek i Kalnik svako po 1000 hl, Paukovac 
oko 700 hl i t. d. U skladištima zagrebačkih vinskih trgovaca bilo je mnogo 
hiljada hl vina na prodaju i tf. d.).. 

Izvjestitelj zagrebačkog Gospodarskog lista nije bio nikako zadovoljan 
s izloženim vinima; u jednom njegovom članku piše: »da niti među najboljim 
izloženim vinima nije bilo mnogo dobrih«. Dalje tvrdi da su neki članovi stručnog 
odbora napustili svoju zadaću, »jer su si kod kušanja pokvarili želudac«. — Da 
je pak bilo i dobrih vina govori nam činjenica, da je čuveni austrijski enolog 
Babo rekao za jedno zagorsko vino (iz Bežanca) »da nije boljega našao ni u 
Bordeauxu«. To je značilo mnogo, jer su vina iz hrv. Zagorja bila poznata pod 
imenom »Zagorskog kiseliša«. Nema sumnje, da je bilo Zagorje u ono vrijeme 
— kod većine vinogradara — bez valjanih podruma, bez podrumarskog alata i 
bez potrebnih podrumarskih sprema. 

Godine 1881. održan je u Zagrebu drugi vinski sajam. Ovaj put je bilo 
izloženo više uzoraka vina nego god. 1880. Srijemsko vinarsko društvo nudilo je 
na prodaju preko 10.000 hl; Vinogradarstvo Lužnica više od 4000 hl. Ponuda 
iz Samobora bilo je više od kojih 1000 hI vina. Zagrebački vinski trgovci imali su 
pune podrume vina. To je bilo dakle u vrijeme, kad je filoksera počela haračiti 
staru lozu. 

Vina je bilo obilje — ali nije bilo kod naših vinogradara smisla ni volje za 
racionalno pivničarenje. 

Tako je došla godina 1891. Te je godine upravo prošlo 50 godina od osnutka 
»Gospodarskoga društva«. Ta se je pedesetgodišnjica imala proslaviti »Jubilar- 
nom« scspodarskom izložbom u Zagrebu. Vinogradari budu pozvani da izlože 
svoja vina. Kako su u to vrijeme bili vinogradi hrvat. Zagorja i Srijema od 
filoksere potpuno uništeni, izjavio je stručni izvjestitelj V. Jagić, da će ova 
izložba pokazati samo »razvaline hrvatskog vinogradarstva«, a ipak je bilo 
izloženo na toj izložbi oko hiljadu sorata vina i rakije. Stručni odbor za ocjenu 
tih vina potaknuo je hrvatske vinogradare na obnavljanje propalih vinograda na 
američkim podlogama. Ujedno su upućivani vinogradari na bolji postupak kod 
branja, prešanja i u podrumu. 

Ova jubilarna izložba dala je pobudu da se sva naša vina kemijski istraže. 
Analiza ima se provesti u kemijskom laboratoriju grada Zagreba, koji je vodio 
tajnik povjerenstva za ocjenu vina Dr. S. Bošnjaković. Vina su dolazila u 
bocama poštom preko općina. 

Tako je sabrano oko 900 uzoraka vina iz svih hrvatskih i slavonskih vino- 
gorja. Kod degustacije, analiziranja i ocjenjivanja sudjelovalo je više kemičara 
i vinara. U vinima je određena: specit. težina, alkohol, glicerin, ekstrakt, pepeo, 
slob. kiseline (kod nekih i hlapive kiseline i slador). 

Rezultati tih analiza tiskani su god. 1896. u knjizi »Vina Hrvatske i Slavonije«. 

Istražena vina imala su poprečno 9 vol. % alkohola. Bilo je i mnogo slabih 
vina s velikim postotkom kiseline i malo alkohola. (Na pr. Iz Nijemaca iz god. 
1895. poslali su vino sa 3.5% alkohola.) Za to je ipak bilo i jakih vina — neka 
pače sa 15 vol. % alkohola. Da su sva ta vina bila naravna, baš ne možemo reći, 
jer su dostavljena na sve moguće načine. 

Za to ne mogu rezultati ovih analiza biti neko sigurno mjerilo za prosudi- 
vanje naravnosti nekadanjih naših vina. Iz tih analiza nisu se mogli ustanoviti ni 
granični brojevi za pojedine sastojine, niti su se mogli ustanoviti omjeri, u kojima 
se kreću te sastojine kod naravnih vina. 

Vino bolesne i propadajuće loze ne može biti mjerilo za opću ocjenu vina. 
Obnovljenih vinograda bilo je još malo; oni su bili tek u početku rađanja. 
Početkom novog stoljeća učinjeno je mnogo na polju vinogradarstva. Vinogradi 
su počeli obilno roditi 1 vina je bilo gotovo suviše. Vlasti su se brinule za 
vinarstvo: osnovani su uzorni podrumi, enološki zavodi, koji su provodili vinsku 
statistiku. Naše se vinarstvo podiglo tako, da smo dobivali iz pojedinih vinogorja 
vina, koja su se mogla mjeriti s talijanskim, francuskim i rajnskim vinima. 
Nestalo je iz prometa Zagorskog kiseliša, domaće »zelenike«, slavonske »cava- 
rike« i kranjskoga »cvička«. 

Naša su se vina počela tražiti u inostranstvu i izvoz je danas u sve višem 
porastu. 

Na kraju će se mnogi zapitati: »Zar je morala k nama doći filoksera, da 
izbacimo iz naših vinograda bezbroj kojekakvih sorata stare i slabe loze? 


M. Urbani - Zagreb 


= Poliploidia — budućnost hortikulture 


Vjerojatno će  poliploidija u doglednoj budućnosti postati jedan od 
najvažnijih faktora u hortikulturi. To možemo tvrditi na osnovu razvoja 
suvremene genetike i praktične proizvodnje poliploidnoga bilja. Iako je tek pred 
nekoliko decenija uspjelo umjetno proizvesti prvo poliploidno bilje i izgraditi 
jednostavne praktične metode, ima već znatan broj novih poliploidnih varijeteta 
od veće praktične vrijednosti. | 

Poliploidija znači podvostručenje, potrostručenje... zapravo  »-struko« 
povećanje hromosoma ili bolje reći čitave hromosomske garniture. Prema tome 
imamo diploidne biljke s dvostrukim brojem hromosoma, triploidne s trostrukim, 
tetraploidne sa četverostrukim i t. d. 

Hromosoni su glavni nosioci naslijeđa, iako su i plazmatski elementi važni 
za nasljeđivanje. Prema tome se mijenjanje broja hromosoma mora očitovati i 
u izgledu cjelckupnoga organizma. Povećanjem broja hromosoma najčešće se 
dobiju veće i bujnije biljke, a baš to se često traži u hortikulturi. No mijenjaju 
se i ostala kvalitativna i kvantitativna svojstva. Osim toga povećani broj hromo- 
scma, naročito ako su različitog sastava, daje mogućnosti i većem međusobnom 
kombiniranju raznih svojstava, a u vezi s time i veću varijabilnost i jaču 
šarolikost određene sorte. 

Uglavnom su dvije vrste poliploidije. Jedna nastaje kad se hromosomi istoga 
crganizma sami od sebe podvostruče. Lijepi primjer su razni novi ljiljani, tulipani, 
zumbuli i Ssl., pa različito voće i grožđe. U tom se slučaju dobije dvostruki broj 
istih hromosoma (auto-poliploidija). Druga nastane, kad se u jednom individumu 
spoje grupe hromosoma od dviju udaljenih vrsta (Allo-poliploidija). Demonstra- 
tivan primjer nam je vrtna jagoda (Fr. grandiflora), Dahlia variabilis i sl. Takovi 
poliploidi imaju ne samo veći broj hromosoma nego i bogatiju nasljednu masu 
S mnogo više nasljednih svojstava. 

Divlje bilje uglavnom je diploidno, t. j. ima dvostruki osnovni broj hromo- 
soma, jer nastane na taj način, da (haploidni) polen oplodi (haploidno) jaje i 
njihovi se hromosomi spoje. Iznijet ću kao primjer jagodu. Ona spada sa brojnim 
voćem i cvijećem u porodicu rosaceae, čiji je osnovni broj 7 (n=7). Divlja 
jagoda Fragaria vesca ima 14 hromosoma (2n = 14), jer je polen sa 7 hromosoma 
oplodio jaje sa 7 hr. pa je diploidna. Vrtna jagoda Fr. grandiflora je ok to- 
ploidna, jer ima u organizmu 56 hromosoma (8x7 = 56). Nastala je spajanjem 

hromosoma Fr. chiloensis s hromosomima Fr. virginiana. Usporedimo li veličinu 
sitne divlje jagode s krupnoćom vrtne imamo najljepši jako didaktičan primjer 
kako djeluje povećanje broja hromosoma. 

Nije bitno samo povećanje. Naveo sam vrtnu jagsodu kao primjer allo- 
ploidije, jer su u njoj spojene dvije grupe različitih hromosoma. Zato je ona 
mnogo bogatija nasljednim elementima od divlje i neusporedivo varijabilnija. 





Slika 1. Diploidni i tetraploidni ljiljan. Lijevo je diploidni, a desno tetraploidni dobiven od 
lijeve varijetete podvostručenjem hromosoma s kolhicinom. 


S toga razloga daleko je prikladnija za selekciju i od nje možemo uzgojiti 
različite sorte. Oko stare diploidne jagode mučili su se vrtlari stoljećima, ali nisu 
mnogo postigli: nešto sitniju ili krupniju, malo crveniju, šiljatu, okruglu i sl. To 
je sve što su uza sav trud mogli dobiti od malo varijabilne diploidne varijetete. 
Nasuprot tome od heksaploidne granditflore relativno su lako za 100 godina 
uzgojili upravo bezbroj sorata, i to takve krupnoće da upravo zapanjuju, raznoga 
okusa, veličine, oblika, boje, doba dozrijevanja i t. d. 

Sličnu pojavu imamo i kod drugog kulturnog bilja, voća, a naročito cvijeća. 
Iznijet ću samo nekoliko primjera: | 

Običan starinski tulipan bio je sitan. Oko 1600. godine pojavio se jedan 
krupni tulipan Tulipa gesneriana Zommerschoon, koji se posvuda proširio. Kad 
su u najnovije vrijeme istraživali genetičku strukturu ustanovili su, da je stari 

sitan tulipan bio diploidan sa 24 homosoma, a Zommerschoon je triploidan sa 


36 hromosoma. 


Primitivni Hyacinthus orientalis ima 16 hromosoma kao diploidan. Godine 
1870. nastao je krasan krupni cvijet Grand Maitre, a u novije vrijeme još ljepše 
i krupnije varijetete. Genetička analiza pokazala je da je Grand Maitre 
triploidan sa 24 hromosoma, a najnoviji uzgoji čak i tetraploidni sa 32 hromo- 

Slika 3. Poliploidija kod vrste Rubus. Varijetetu 

superlative je diploidna sa 14 hromosoma. Mahdi 

triploidna sa 21, Veitchby tetraploidna sa 28, Logan- 

berry heksaploidna sa 42, a Lagytonberry hepta- 

ljepotom duguje svoju vrijed- 
nost poliploidiji. Iznijet ću još 
kao primjer Dahlia variabilis. 
Najprimitivnije neugledne da- 
lije imaju po 16 hromosoma. 
Od njih su nastale krupnije i 
šarenije, ali još uvijek malo 
reprezentativne dalije sa 32 
hromosoma. Tek spajanjem tak- 
vih roditelja nastala je naša da- 
lija sa 64 hromosoma, dakle 

Slika 4. Poliploidija kod Campanula. 
Lijevo je tetraploidna Telham Beauty 
sa 32 hromosoma. Desno su dvije 
diploidne varijetete sa 16 hromosoma. 


k 
jA 


kič 





Slika 5. Diploidna i tetraploidna žje- 

valica (Antirrhinum majus). Lijevo je 

diploidna, a desno je  tetraploidna, 

koja je pomoću kolhicina dobivena iz 
lijeve. 


oktoploidna (8 X 8). Ona je krasan pri- 
mjer kako povećavanje broja hromoso- 
ma spajanjem raznih garnitura djeluje na 
organizam. Dahlia variabilis, koja je od 
njih nastala je zbilja ,variabilis“, jer je 
za kratko vrijeme od nje uzgojeno upra- 
vo bezbroj prekrasnih varijeteta s naj- 
različitijim bojama i oblicima. Od diplo- 
idnih dalia ne bi se za stotine godina 
moglo ništa uzgojiti, a teško da bi se 
ovako nešto postiglo i od tetraploidnih. 

Cim se citološkom analizom ustanovi- 
lo, da su kulturne sorte prema divljima 
ponajviše poliploidne i uočila vrijednost 
poliploidije, nastojala je nauka naći na- 
čin za umjetnu proizvodnju poliploidno- 
ga bilja. Danas su metode već usavrše- 
ne, pa se relativno lako to postiže. Ima- 
mo raznih preparata, a najefektniji je 





Slika 6. Poliploidna mutacija kod Ta_ 
getes. Dolje su dva diploidna cvijeta, 
varijetete Guinea _ Gold, a gore tetra- 
ploidni cvijet, koji je izbio iz varijetete 
Guinea Gold pošto je obrađena 
s kolhicinom. 

colchicin, koji se dobiva od korijena mrazove sestrice (Colchicum autumnale). 
On se danas već svestrano upotrebljuje. 

Teoretski naučna istraživanja pobudila su mnoge nade, ali realni rezultati 
nisu ipak tako optimistični. Poliploidno bilje, istina, lako se proizvodilo, ali nije 
ispunjavalo ona očekivanja. Danas već gledamo treznije na cijeli taj problem. 
Čim smo postigli poliploidnu biljku, onda nismo dostigli konačni cilj nego tek 
jedan dio puta do konačnog uspjeha. Početna poliploidna biljka je tek surovi 
početni produkat, koga treba dalje izgrađivati, uzgajati, selekcionirati, križati i t. d. 

Na toj bazi danas je stvoreno dosta novih poliploidnih varijeteta 1 sorata, 
koje su u mnogim svojstvima vrednije od starih. No svi selekcionari vjeruju, 
da su one tek osnova vrlo vrijednih budućih sorata, na kojima će se izgrađivati 
buduća poljoprivreda i buduća hortikultura. 


Dr. Mirko Korić 

Uzgoj šeboja sa punim cvjetovima 


Uzgoj šeboja (Cheiranthus annuus) s punim cvjetovima zadaje vrtlarima od 
vajkada puno muke a često puta i velikih razočaranja. Poznato je, da šeboj, 
Koji cvate punim cvijetom, uopće ne pravi sjemena, nego se sjeme mora ubirati 
cd biljki, koje cvatu jednostavnim cvijetom. Biljke, koje niču iz takvog sjemenja, 
cvatu djelomično punim, a djelomično jednostavnim cvijetom. Postotak punih 
cvjetova nije stalan. Za vrtlara, a naročito za vrtlara, koji uzgaja šeboj pod 
staklom, gdje je prostor skup, od bitnog je interesa da postotak punih cvjetova 
bude što veći, zato su se uzgajivači trudili da uzgoje sojeve ili pronađu metode, 
kojima bi se postotak punih cvjetova povisio. Obično se postotak punih cvjetova 
kreće oko 60%. Njemački uzgajivači sjemenja običavali su biljke sjemenjačice 
uzgajati u loncima, koje su zaštićivali od prirodnih oborina, tako da su biljke 
kultivirali »mršavo« i davali im samo najnužniju količinu vlage, ali i na taj način 
rijetko je uspjelo postotak punih povisiti preko 65%. U mojem vrtlarstvu, 
dock sam se još bavio uzgojem jednogodišnjeg cvijeća, znao sam polučiti bitno 
bolje postotke. Djelomično to pripisujem klimatskim faktorima, a djelomično 
strogoj selekciji kod izbora biljki sjemenjačica. Biljke, koje rastu osobito bujno, 
ne valjaju za sjemenjačice, jer daju skoro same biljke s jednostavnim cvijetom. 
Za sjemenjačice treba izabrati samo biljke slabije vegetacije, a između ovih 
komuške, zakržljali i slaba razvijeni. Na taj način postigao sam obično oko 80% 
biljki s punim cvijetom. 

Amerikanska tvrtka Ball, koja se na veliko bavi kulturom šeboja pod 
staklom, preporučuje za povišenje postotka punih cvjetova ovaj postupak: kad 
su biljke visoke otprilike 10—15 cm, povisuje se temperatura u stakleniku na 
15—16"C. Kod te povišene temperature biljke s punim cvijetom razvijaju 
naborano lišće. 14 dana pošto je temperatura povišena, iščupaju se sve slabašne 
i sve biljke s glatkim lišćem, koje bi većim dijelom cvale jednostavnim cvijetom, 
i na taj se način postotak punih cvjetova može bitno povisiti. Dakako da treba 
imati u rezervi biljke, kojima će se nadomjestiti iščupane biljke. Ipak, ako 
gledamo totogratje Ballovih staklenika sa šebcjima u punom cvijetu, dobivamo 
utisak, da cve biljke 100% cvatu punim cvijetom, a nije baš vjerojatno, da se 
takav uspjeh može polučiti gore opisanom, metodom. Možda tvrtka Ball, koja 
se već dugi niz godina bavi proučavanjem šeboja, zna i za druge kakve metode, 
koje drži poslovnom tajnom. 


29 


U Njemačkoj je prof. Kapperts na naučnoj bazi nastojao riješiti problem. 
On je neumornim promatranjem i proučavanjem raznih vrsta i sorta šeboja 
nastojao pronaći t. zv. sigurni faktor, koji je povezan s genom punoće cvijeta, 
i pomoću kojega bi se biljke s punim cvijetom za vremena mogle razlikovati 
od onih s jednostavnim cvijetom. Takvih signalnih faktora našlo se nekoliko, ali 
svi su bili bez praktične vrijednosti, jer su se pojavljivali prekasno, t. j. tek onda, 
kad su biljke bile već prilično razvijene. 

Konačno mu je uspjelo pronaći jednu s vrtlarskog gledišta posvema 
bezvrijednu vrstu šeboja, kod koje se signalni faktor pojavio, čim su biljke nikle; 
biljke s punim cvijetom imale su svijetlozeleno lišće i mogle su se stoga lako 
razlikovati od onih s tamnozelenim i kompaktnijim lišćem, koje su cvale jedno- 
stavnim cvijetom. Trebalo je iz klijališta samo iščupati sve biljke s tamnozelenim 
lišćem, a preostale cvale bi 100% s punim cvijetom. Taj signalni faktor prenesen 
je dugotrajnim i opetovanim ukrštavanjem na vrtlarski vrijedne sorte šeboja i 
tako je nastao Schreiberov soj šeboja, s kojim se može polučiti 100% punih 
cvjetova. Schreiberovi šeboji isprobani su i u Americi, dali su tamo isti postotak 
punih cvjetova, samo im kvaliteta zaostaje za Ballovim šebojima, koji imaju. 
duže i krupnije klasove. 


Dr. Janko Jelačić 


a. 

Velecvjetna gladiola 


Izvorni oblici velecvjetnih gladiola potječu iz Južne Afrike, a ime gladiolus 
dobila je po svoj prilici po obliku listova, koji naliče na mač (gladiolus — mali 
mač). 





Pogled na polje cvatućih gladiola proizvodnje lukovica u vrtlarstvu Feresin Anton 
Zagreb-V rapče, Foto: F.A. 


Gladiola svojom ljepotom zauzima prvo mjesto na cvjetnom tržištu. Malo 
je cvijeća, koje se tako savršeno može upotrebiti u trgovini cvijeća za razne 
aranžmane kao cvijet gladiole. Divimo se krasoti, šarenilu boja raznih vrsta 
gladiola, koje susretamo po našem cvjetnom tržištu od svibnja do listopada. 
Jedva možemo i pomisliti, da to šarenilo vrsta još prije desetak godina naše 
cvjetno tržište u toj mjeri nije imalo u izboru, a taj izbor široj publici bio je 
posve nepoznat (slika 1). 

Gladiola u pogledu tla nije izbirljiva, ona uspijeva gotovo na svakom tlu. 
U svakom dijelu naše zemlje dobro uspijeva. U primorskim krajevima teže se 
uzgaja lukovica, dok već gotove lukovice za ranu cvatnju dobro uspijevaju. Na 
otvorenom zemljištu dolaze do cvatnje u isto vrijeme kad kod nas u Zagrebu 
dospijevaju uzgojene pod staklom, ali još uvijek premalo iskorišćujemo te 
klimatske pogodnosti primorskog kraja. 

Gladicli najbolje odgovara prisojan položaj humusno pjeskovite ilovače, 
koja je duboko prekopana. Ne ćemo ih saditi na sjenovito tlo, ispod drveća ili 
u zaklonu većih zgrada, jer na takvu terenu ne ćemo polučiti ljepotu njenih boja. 
Gladiola je biljka sunca i njene cvjetove treba da obilaze sunčane zrake. 





Pripremanje tla za sadnju gladiola; u pozadini se vidi sadnja lukovica u jarke 
povučene po širini gredice iz vrtlarstva A. Feresin Zagreb_Vrapče. 


Foto: F.A. 


U ljetnoj vrućini, topli vjetrovi pale latice njenih cvjetova, pa su mnoge sorte 
u tom času neotporne i postaju radi toga nesposobne za trgovinu. Zato ćemo 
odabrati sorte, koje su otporne, a te su s debelim mesratim cvjetnim laticama. 
Starije sorte većinom su neotporne na vrućinu, zato se treba poslužiti novijim 
sortama, koje se danas uzgajaju u našim specijalnim vrtlarstvima. Zemljište, na 
kojem želimo uzgajati gladiole, potrebno je u jesen duboko prekopati ili preorati, 
jer je gladiola biljka, koja duboko prodire svojim korijenjem. 

Vrijeme sadnje gladiola ravna se prvenstveno prema potrebi cvatnje (žetve), 
a zatim prema vremenskim prilikama i položaju zemljišta. Najbolje vrijeme za 
sadnju gladigola jest od travnja do konca svibnja. Kasnije sađene gladiole slabo 
prezimljuju. Ako prerano sadimo gladiole u hladnu zemlju, lukovica trpi od 
hladnoće i teško tjera. Ta se pojava često zamjenjuje s bolesti lukovica, te 
krivnja pada na proizvođača lukovica, što nije ispravno. Prema tome treba 

čekati dok sunce ugrije zemlju. Tlo za sadnju lukovica treba brižljivo pripremiti 
(slika 2). Na tako priređenu gredicu povučemo motičicom jarke duboke 8—10 
cm s razmakom od 20 em. Dubina jarka ravna se prema debljini lukovice. Jarke 
povućemo po širini gredice, jer je lakše okopavati i čistiti oko biljke. U te jarke 
položimo lukovice jednu za drugom u razmaku od 8—10 cm-opet prema debljini 
lukovice. Pogrešno je saditi lukovice gladiola s klinom, jer ostaje ispod posađeno? 
lukovice šupljina, pa često na donjem dijelu lukovica pljesnivi. Kod sadnje treba 
paziti da ravna strana, dno korijena, otkud je otpala stara lukovica, mora biti 
položena prema dolje. 

Kvaliteta zemlje ima veliku ulogu kod sadnje gladiola. U lakoj zemlji sadimo 
dublje dok u težem tlu pliće. Kad smo lukovice položili u jarke, zatrpamo ih 
zemljom pomoću motičice ili zubljama, da lukovica bude potpuno pokrivena 
zemljom. Kad se iz zemlje pojave prvi listovi, počinje okapanje gladiola, koje se 
ponavlja, čim se počinje stvarati kora na zemlji. Gladiola je biljka, koja traži 
mnogo vode, pa je potrebno kroz cijelu godinu dobro zalijevati. Najviše vlage 
treba u vrijeme razvijanja cvjetova i tjeranja cvjetnih metlica, koje se još kriju 
u listovima. Koncem kolcvoza prestaju se gladiole polijevati. Kasnije polijevanje 
bit će potrebno samc u naročito sušnim danima, Gnojenje gladiola najbolje je 
obaviti kod pripremanja tla, tako da se zemlja dobro pognoji s trulim stajskim 
gnojem ili ješ bolje, da gladiole sadimo na zemlju, koja je prošle godine bila 
dobro pognojena stajskim gnojem. Za vrijeme vegetacije nije uputno prignoji- 
vanje tekalijama. U to vrijeme možemo prignojiti umjetnim gnojem, i to sa 
superfostatom. To gnojivo upctrebit ćemo od lipnja do kolovoza. Dušična 
gnojiva ne ćemo upotrebljavati za gladiole, jer nepovoljno djeluju na kvalitet i 
zdravlje lukovica. Gladiola voli da je tlo slabo kiselo pa nije potrebno dodavati 
vapna u tlo. U svakom vrtnom tlu već ima toliko vapna koliko ga trebaju 
gladiole za svoju ishranu. Šest do osam tjedana poslije cvjetanja dozrijevaju 
lukovice gladiola, pa ih je potrebno vaditi iz zemlje. Vađenje obavljamo vrtnom 
Icpatcm, tako da jedan radnik nadiže lopatom lukovice iz zemlje, a drugi 
nadignute lukevice za stabljiku čupa iz zemlje, i obrezuje nadzemnu stabljiku 
1 cm od lukovice. Obrezane lukovice treba sušiti. Sa suhe lukovice 
uklonimo korijen i staru lukovicu. Tako ocčišćene lukovice pospremimo na 
hladne, zračno mjesto, najbolje kod temperature cd +9%C. Briga oko lukovice 
u spremištu zapravo je zasebna tehnika koja je po mojem mišljenju mnogo 
važnija od vanjske kulture gladiola, u pogledu zdravlja, razvoja same biljke, 
kvalitete cvijeta i vremena cvatnje. Sve su gladiole cvijeće za rezanje u pravom 
smislu riječi, ali ipak treba izvršiti izbor sorata, koje želimo uzgajati u svojem 
vrtlarstvu. 

Dobra sorta treba da ima čvrste, dugačke, lijepe stapke otpornih čvrstih 
cvjetova, da svi cvjetovi na stapci procvatu makar bili odrezani i kao posve 
mladi pupoljci. Takve sorte najbolje odgovaraju za trgovinu cvijeća i naše kućne 
vrtove. Veliko je bogatstvo sorata među velecvjetnim i minijaturnim gladiolama 
u pogledu boja i građe oblika cvijeta. Najbolji izbor sorata izvršit ćemo, posje- 
timo li za vrijeme cvatnje jednu vrtlariju, koja ge bavi specijalno uzgojem 
gladiola. Stoga ne ću cpisivati pojedine sorte, jer nijedna sorta nije takva, da 
bi je svatko volio, a opet nijedna tako loša, da nitko ne bi o njoj dobro mislio. 


Feresin Ante 

() jednoj bolesti na karanfilu 


(Heterosporium echinulatum Berk) 


Vrle se često vrtlari tuže da im karanfili stradaju u klijalištu i na polju od 
jedne bolesti, koja napada listove, stabljiku i cvjetove, a naročito zauzima maha 
u jesen. Listovi se suše, stabljika se prelama, a najveće štete izaziva na cvijeću, 





Karanfil zaražen sa Heterosporium echinulatum. 


kod kojeg ili ne dolazi do rascvjetavanja ili se tek djelomično otvara, pa na taj 
način nastaju veliki gubici (slika 1.). Bolest se javlja u obliku pjega, koje su ili 
okrugle ili ovalne, na kraju lista polukružne svijetlosmeđe boje. Kod nekih sorata 
pjege na listu obrubljene su tamnocrvenim prstenom. Nakon nekog vremena na 
pjegama javlja se zelenkasti mašak. Pjege se često spapaju, a na tom mjestu 
list se obično kida (slika 2). 

Uzročnik ove bolesti je gljiva Heterosporium echinulatum Berk (por. Dema- 
tiaceae-Fungi impertecti). Spore ove gljive karakteristične su 2—4 stanične, svije- 
tlosmeđe boje sa sitnim bodljicama. Gljiva prezimljuje u obliku spleta hita i može 
se u zemlji zadržati kroz više godina. 


SUZBIJANJE: Čim se bolest u nasadu pojavi, treba zaražene dijelove odre- 
zati i spaliti. Preporučuje se višekratno prskanje 1—2% bordološkom juhom uz 
dodatak kofeg sredstva za pospješenje prijemljivosti (koloidalna smola-Vikos 
smola, 200 grama na 100 litara otopine. Zaraženu klijališnu zemlju treba izmijeniti 
ili dezinficirati. Za dezinfekciju zemlje upotrebljava se obično tormalin, i to 





Karakteristične pjege na zaraženom listu karanfila. 


u koncentraciji 2,5 litara 40% formalina na 100 litara vode. Na svaki četvorni 
metar stavlja se 10 litara otopine, i to prvi dan 5 litara i drugi dan 5 litara 
na svaki četvorni metar zemlje. Nakon polijevanja zemlja se pokrije ceradama 
ili hasurama, a nakon 24 sata prekopa se i ostavi da se izvjetri kroz 14 dana, 
nakon čega se opet mogu saditi biljke. Kod uzgoja treba voditi računa da se ne 
sadi pregusto i da se izbjegavaju teška tla. Klijališta treba često zračiti, jer 
obilje vlage u zraku pospješuje razvitak bolesti. Primijećeno je, da sve sorte 
nisu jednako osjetljive na ovu bolest, pa valja uzeti u razmnažanje otporne sorte, 
što je ujedno najekonomičniji i najefikasniji način borbe protiv ove bolesti. Od 
talijanskih sorata kao otporne mogu se preporučiti: Vanna, Merlo, Record, 
Anita — a od američkih sorata: Wiliam Sim i njegovi mutanti. 


Ing. Zdenka Prpić 
Zavod za zaštitu bilja — Zagreb 

Povećati prinose — osnovni problem 
povrćarstva u FNRJ] 


Jugoslavija, kao izrazito agrarna zemlja ima velike mogućnosti za razvitak 
svih grana poljoprivrede, pa tako i povrćarstva s obzirom na vrlo povoljne 
klimatske prilike i pedološke uvjete. No usprkos tome, iako se krenulo vidno 
naprijed u ratarskoj proizvodnji, jcš uvijek povrćarstvo daleko zaostaje i nije 
dostiglo približno onaj stupanj razvoja, koji bi trebalo imati s obzirem na ostale 
poljeprivredne grane i potrebe za prehranu i narodnu privredu. 

Kod nas ima razmjerno dcvoljno površina pod povrćem i to nije uopće 
problem. Prema posljednjim statističkim podacima u Jugoslaviji ima ukupno pod 
povrćem 435.900 ha računajući u to i krumpir. (Statistički godišnjak 1954.). 
Međutim, po mom ličnom mišljenju, krumpir ne pripada u povrćarstvo, i ako 
sada odbijemo ukupne pcvršine pod krumpirom izlazi, da imamo t. zv. čistog 
povrća ukupno 192.700 ha. Razvoj povrćarstva posljednjih 20 godina kretao se 
ovako: 


Godina | Ukupna obradiva | Površine pod % povrća od | Na 1. stanov. 











površina-ha povrćem-ha ukup. površina m * 
1930 7,215.000 | 148.000 2,05 | 106 
1939 7,765.100 167.000 215 | 112 
1953 | 7,283.000 | 192.700 | 267. | 114 





Prema tim podacima možemo biti potpuno zadovoljni s obzirom na površine 
pod povrćem, budući da je omjer povoljan gledajući na ukupne obradive 
površine, i na površine, koje otpadaju po jednom stanovniku. Kako je vidljivo 
postotak povrtnih površina od god. 1930. stalno raste i za preko 20 godina popeo 
se od 2,05 na 2,67, t. j. za 0,62 ili u površinama za 44.700 ha. Također i otpadajuće 
povišine po stanovniku bez obzira na dob povoljan je, jer su se povisile od 
god. 1930. sa oko 106 m? u god. 1953. na oko 114 m, odnosno za 8 m'. Ta je 
prosječna površina po stanovniku potpuno dovoljna, jer ako pretpostavimo, 
da je dovoljno godišnje po stanovniku prosječno oko 70—80 kg povrća za 

pravilnu prehranu (bez krumpira) onda ne smije biti problem, da se i proizvede 
odgovarajuća količina raznovrsnog povrća s površine od 114 m? | 

No, međutim tu se postavlja jedno drugo pitanje. Da li je po pojedinim 
republikama dovoljno površina po jednom stanovniku. Poslužićemo se opet malo 
statističkim podacima iz god. 1953., pa ćemo odmah vidjeti kako su te površine 
raspoređene po republikama. 
































Republika Ukupna obradiva Površine pod %/ povrće od | Na1. stanov. 

Dovršina-ha povrćem-ha ukup. površina m? 
Srbija 3,127.500 93.100 | 2,5 132 
Hrvatska he 1,526.100 43.500 2,8 110 
Slovenija 216.700. | 10.700 8_ 73 
Bosna i Hercegov. 1,148.700 = 26.100 2,3 92 
Makedonija 549.100. | 17.900. — NB 137 
Crna Gora a bd 55.000. [400 — ET TNT NET" 


IE. ESL 


Iz gornjeg vidimo, da NR Srbija, Hrvatska i Makedonija imaju dovoljno 
površina po jednom stanovniku, dok bi u ostalim republikama trebalo po površini 
bar doseći 100 _m* po stanovniku. Međutim, promatrajući cijelu Jugoslaviju 
jedinstveno, rije u povrćarstvu problem površina i nije tako momentano hitno 
povisivati površine osim u onim krajevima, gdje još povrće nije tako poznato i 
gdje ga treba forsirati za poboljšanje prehrane naroda. Ukoliko se radi na 
povećanju. površina, to treba onda ići i u pravcu uvođenja malo poznatog povrća 
bilo za prehranu, bilo za industrijsku preradu ili izvoz. U tom slučaju radilo bi 
se o hrenu, špargi, rabarbari, kao i ozimom povrću, i to o kelju lisnatom, kelju 
pupčaru, luku srebrencu i sl. povrću. s 

Na osnovu iznijetih kratkih analiza površina pod povrćem u Jugoslaviji sa 
sadašnjim stanjem površina možemo biti zadovoljni, jer po površinama pod 
povrćem, koje otpadaju na jednog stanovnika ubrajamo se među prve države 
u Evropi. Međutim, s prinosima po jedinici površine nikako ne možemo biti 
zadovoljni, budući da su oni ispod minimuma i pripadamo među zadnje države 
u Evropi. 

Eto, baš je to osnovni problem našeg povrćarstva, s kojim se moramo malo 
ozbiljnije pozabaviti tako, da proizvedemo dovoljno povrća za prehranu naroda, 
za industrijsku preradu, a i za izvoz. Osvrnimo se opet malo na statistiku i 
proanalizirajmo naše prinose i osvjedočit ćemo se na činjenicama, da su naši 
prinosi zaista maleni. U toj analizi uzet ćemo samo najvažnije povrtne kulture, 
koje su i najviše zastupane po površinama, kao kupus i kelj, rajčice, luk, paprika, 
dinje i lubenice i mrkva. Većina baš tih kultura može dati uz malo bolji rad i 
agrotehniku prinose i preko 300 mtc po 1 ha, dok je baš naš prosječni prinos 
tih kultura oko 100 mte po 1 ha. Uzmimo od tih kultura samo jednu, koja je 
kod nas najviše zastupana, a to je kupus kasni. Prosječni prinos god, 1953. iznosi 
za Jugoslaviju oko 126 mte po ha. Računamo li sada, da na 1 ha dolazi oko 28000 
biljaka kod sadnje 60X60 cm, i ako to preračunamo s prinosom izlazi, da sa 
jednog m“ dobivamo oko 1,26 kg kupusa ili da je prosječno jedna glavica kupusa 

teška oko 0,46 kg. Ako znademo da se u drugim, u vrtlarstvu naprednijim, 
državama postiže prinos kupusa preko 350—400 mte prosječno po 1 ha i onda 
su nam naši prinosi zaista minimalni. 

Dcduše prosječni prinosi povrća u Jugoslaviji znatno su se povisili unazad 
dvadesetak godina, ali još uvijek cni nas ne mogu zadovoljiti. Kako je to 
povećanje išlo i kakvo je danas stanje neka nam posluže podaci prinosa iz god. 


























1930., 1939. 1 1953. za naprijed spomenute najglavnije povrtne kulture. 
' Kupus Rajčica | Paprika Luk Dinje : Mrkva Prosjek tih 
Godina i kelj lubenice kultura 
Er = na ha 
prosječni prinos na ha/mtc 
1930 64,5 | 93,0 22,3 38,5 64,1 | 66,8 50,8 
1939 69,8 67,9 24,8 38,5 80,8 57,9 56,0 
1953 1265 | 1027 65,8 55,1 113,0 74,2 100,06 
Povećanje 62,3 54,7 43,5 16,6 48,9 7,4 49,26 
od 1930-1953 
Mtc EKE Tee 3 m 7. E Le. 
o, 97 103 195 43 716 LI 96,9 


Ovi nam podaci jasno kazuju koliki su bili naši prinosi povrća prije preko 
dvadesetak godina i koliki su po posljednjim podacima. Iz toga vidimo, da su se 
prinosi ovih nekoliko povrtnih kultura povećali do godine 1953. za oko 100% 
i danas iznose prosječno oko 100 mte po 1 ha. Međutim, kad bi iznijeli sve ostale 
kulture kao na pr. grah mahunar, grašak, salatu, špinat i dr., taj bi prosjek 
sigurno znatno pao ispod 100 mtc po ha. Sam tempo povećanja prinosa vrlo je 
spor, budući da su se za 23 godine povećali prinosi prosječno za 49 mtc po ha, 
odnosno prosječno na gcdinu za oko 2 mtc po ha. Ako igdje, a to naročito u 
povrćarstvu mogu se u vrlo kratkom roku prinosi znatno povećati po jedinici 
površine samo jednom mjerom, a to je dobrom gnojidbom stajskim i umjetnim 
gnojem. 

Kakvi su bili prosječni prinosi u god. 1953. po pojedinim republikama na 
1 ha u mtce vidimo iz prikaza. 





























Republika | hm Rajčica Paprika Luk dia Mrkva nn 
Srbija 128.2. | 110,7 | 67,9] 543 | 1184 | 847 | 825 
Hrvatska = [| 121,5 | 1004. | 46,2 sao 1294 | 725 | 76,6 
Slovenija | 187 | 96 | 500 | 681 | — | #7 | 785 
Bosna i Herceg 92,7 86,7 52,2 43,7. | 108,4 48,8 62,5 
Makedonija = | 1145 | 160.6 | 102,2 70,2 98,8 za 109,2 
Crna Gora | 735 | 1088 | 366 | 457 | 1592 | 300 | 65,9 

Iz ovog vidimo, da najbolje prinose ima NR Makedonija, kako pojedinačne, 
tako i ukupni prosjek. Ovdje nam naročito upada u oči prinos dinja i lubenica 
u NR Crnoj Gori, koji je oko 160 mte po 1 ha. To će možda nekoga i začuditi, 
ali tko poznaje specifični uzgoj t. zv. »pipuna« (dinja) u Crnoj Gori tome će 
to biti potpuno jasno. Uzgoj crnogorskog pipuna najviše je raširen u okolici 
Skadarskog jezera (čuveni zetski pipun), nadalje u Belopavlićkoj ravnici, u okolici 
Ulcinja, Virpazara, Boke Kotorske (Krtole—Prčanj) i u vrtačama duž cijelog 
Crnogorskog primorja. Najviše se ipak uzgajaju, a gdje su i najbolji prinosi, u 
Crmnici u okolici Virpazara i u Donjoj Zeti. 

No, usprkos tome, što su razmjerno dobri prinosi pojedinih kultura u 
pojedinim republikama, ipak naš prosječni princs još je uvijek malen. Ti dobri 
prinosi nisu rezultat neke narcčite moderne agrotehnike ili načina uzgoja, već 
u prvom redu uglavnom rezultat prirodnih uvjeta (tlo i klima), koji su baš 
specifični u pojedinim republikama za stanovite povrtne kulture. Pretpostavimo 
sada, kad bi se u takvim rajonima, gdje su povoljni prirodni uvjeti, uzgoj 
obavljao po principima naprednog povrćarstva, da bi prinosi pojedinih kultura 
bez naročitih većih troškova bili daleko veći od današnjih najvećih. 

Ako malo dalje proanaliziramo te prinose s obzirom koliko otpada po 
jednom stanovniku, onda nam je još jasnije uočljiva situacija, da su zaista 
maleni prinoši. Količina proizvedenog povrća u kg najglavnijih kultura po poje- 
dinim republikama je slijedeća: 




















Republika I ! | Rajčice | Paprika | . Luk no Mrkva | Prosjek 
Srbija 24,8 12,2 7,9 11,6 29,8 | 0,9 14,5 
Hrvatska | 823 8,5 2,6 8,4 6,5 2,9 10,1 
Slovenija 49,5 2,8 0,7 4,8 a. 11 11,7 
Bosna-Herc. da 16,4 2,4 2.2 9,3 9,4 oo esa 5,2 
Makedonija 7,8 45. | 100 | 89 58,3 > 17,8 
Crna Gora 8,8 NEĆ 0B di daa 6,8 će 4,4 
FNRJ 125,5 8,7 5,1 8,8 19,8 11 9,8 





Ta se količina povrća proizvede na polju, međutim, dok to dođe do samog 
potrošača sigurno je najmanji gubitak oko 50% (otpad na polju, transportni 
kalo, kalo u magazinima i konačno kalo kod same pripreme za jelo) i onda si 
možemo zamisliti koliko faktično dobije pojedini stanovnik povrća. Ovdje se 
također mora uzeti u obzir i to, da je proračun načinjen na osnovu najglavnijih 
kultura, koje daju razmjerno najveće prinose. Međutim, ako bi uzeli u obzir 
sve ostale povrtne kulture, onda bi nam rezultat bio još nepovoljniji. Prema tome 
mi bar zasada praktički nemamo povrća za izvoz ili za industrijsku preradu, 
usprkos tome što se još uvijek dovoljno ne konzumira povrće u svim našim 
krajevima. 

Na osnovu ove kratke analize naših prinosa po jedinici površine i po 
pojedinom stanovniku jasno je, da je osnovni problem u našem povrćarstvu 

povećanje prinosa, kako bi imali dovoljno povrća za proširenje i poboljšanje 
prehrane povrćem svih slojeva naroda, za industrijsku preradu i konačno za 
izvoz. Paralelno s povećanjem prinosa mora ići i poboljšanje kvalitete povrća, 
i to bilo za domaće ili strano tržište, jer kako nismo zadovoljni s dosadašnjim 
prinosima, još smo manje zadovoljni s prosječnom kvalitetom našeg povrća, 
koje dolazi na tržište. 

Takvo stanje našeg povrćarstva uočeno je i na prošlogodišnjem zasjedanju 
povrćarskih stručnjaka FNRJ i u vezi s time donijeti su i konkretni zaključci 
i o provedbi tih zaključaka zavisi povišenje prinosa i poboljšanje kvalitete 
povrća. 

Jasno mi ne možemo sada najednom preko noći promijeniti to stanje, ali 
to nam mora biti glavni i osnovni zadatak, koji mora prožeti kako naše naučne 
ustanove, tako i same proizvođače. To nije baš tako dug i naporan posao, jer 
kako smo vidjeli, naši su prinosi zaista minimalni i već s akcijama na širokom 
frontu za primjenu potpune agrotehnike i pravilne i dobre gnojidbe stajskim 
i umjetnim gnojem siguran sam, da već u jednoj godini možemo povisiti-prinose 
bar za 50% od dosadašnjih. Na razmjerno slabe prinose u znatnoj mjeriiitječe 
i dobro sjeme. Taj put osiguranja kvalitetnog povrtnog sjemena iz vlastitih 
izvora, a ne uvozom, malo je dulji i teži, ali ipak nije nerješiv. Danas u većini 
slučajeva povrtno sjeme ne odgovara, kako po svojim kvalitetnim, odnosno 
sortnim osobinama, tako i po aklimatizaciji. Mnogo uvezeno sjeme, koje smo 
dosada redovito dobivali, već je u prvoj godini bilo slabo, a kamoli ne u daljnjim 
godinama, kad se samo umnažalo bez ikakve stručne i selekcijske podloge. Prema 
tome mora se ozbiljno pristupiti rješavanju vlastite kvalitetne proizvodnje 
povrtnog sjemena. U proizvodnji povrtnog sjemena mora biti jedan jasan 
i određen put, a to je da izvorni sortni materijal (elitno ili sortno sjeme) proizvode 
zavodi ili selekcijske stanice i takvo sjeme ide dalje u širu reprodukciju, odakle 
proizvedeno sjeme odlazi u široku prodaju. Tako će svake godine zavodi ili 
selekcijske stanice davati pročišćen sortni materijal u reprodukciju, gdje se 
mora još vršiti stroga aprobacija. To je onda jedan zatvoreni krug proizvodnje 
od naučnih ustanova preko proizvođača do samih potrošača (konzumenata) 
dobrog i kvalitetnog sjemena. 

Takvim će se načinom eliminirati dosadašnja praksa, da se iz široke pro- 
izvodnje sjemena za prodaju uzima jedan dio sjemena za ponovno daljnje umna- 
žanje ili novu konzumnu proizvodnju. Takvim načinom rada došlo je i do 
današnje situacije, jer se nije vršila stroga selekcija i izbor, te uzdržavanje 
pojedinih“sorata na njihovoj standardnoj visini ili sukcesivno popravljanje kvali- 
tetnih svojstava sorata. Rezultati su jasni 1 vidljivi, budući da se većina i dobrih 
sorata pomalo izgubila iz proizvodnje, a naša proizvodnja nešto nova nije nam 
dala, i onda je u većini slučajeva preostao uvoz, a to znači vrtiti se u jednom 
krugu iz kojeg nikako krenuti naprijed. Međutim, o tom nema ovdje dovoljno 
prostora, da se govori, jer je to jedno zasebno pitanje, na koje ćemo se posebno 
osvrnuti u drugom članku. 

Iz ovog zaista, letimičnog prikaza i analize naših površina i prinosa jasan 
je zaključak, da su naši prinosi zaista maleni i da ih poštopoto moramo što prije 
povisiti. Zato imamo sve uvjete, kako pedološke, tako i klimatske uz provedbu 
naprednih metoda rada, koje se i u drugim zemljama provode, a gdje nisu baš 
najidealnije prilike za uzgoj svega povrća. Predaleko bi nas odvelo, kad bi 

detaljno analizirali sve potrebne mjere, od kojih se većina može vrlo brzo provesti 
u povrćarstvu. Spomenut ćemo ih samo ukratko, a to su: 


hk 


dobar izbor tla i pravilna priprema, 


2. pura gnojidba stajskim i umjetnim gnojem, 
3. pravilna izmjena (plodored) kultura, 

4. 

5. pravilan uzgoj kvalitetnih prijesadnica, 

6. 
ČA 
B. 


izbor kvalitetnog sjemena aklimatiziranih i prokušanih sorata, 


pravodobna i pravilna sjetva i sadnja, 
dobra i potpuna agrotehnika i njega za vrijeme razvoja, 
redovita borba protiv bolesti i štetnika. 


Pored naprijed spomenutih ima još mnoštvo drugih faktora, koji utječu na 
«dobre i kvalitetne prinose, ali ako provedemo samo ove, i to na jednom širem 


frontu, 


siguran sam, da rezultati ne će izostati i da ne ćemo trebati čekati preko 


«dvadeset godina, da povisimo naše prinose za 50%. 


Ing. Dragutin Crnjaković 


37 


Zanimljivosti 





UTJECAJ RAZNIH GNOJIVIH 
OTOPINA NA RAZVOJ 
IMPATIENS BALSAMINA 


Mnoge kemijske tvornice proizvode niz 
proizvoda, koji djeluju povoljno na brži 
rast bilja, na brže zakorjenjivanje, cvatnju 
i sl. 


nica, a razveja mesnate, debele stabljike s 
vrlo lijepim ružičastim cvjetovima, koji cvatu 
kroz cijelo ljeto. Razmnaža se ili sjemenom 
ili reznicama. 

Reznice Impatiens balsamina sve iste veli- 
čine i starosti posađene su u cvjetne lonce, 
i to u svaki lonac po jedna reznica, Zemlja 
u loncima bila je vrtna. Biljke su kroz tri 
tjedna svaki drugi ili treći dan (već prema 





Pokus gnojenjem otopinom umietnog gnoia: I. kontrolna, II. superfosfat 


STIMULOR, preparat jedne francuske 
tvornice, reklamiran je kao sredstvo, koje 
djeluje na brži porast cvijeća | povrća i 
ubrzava razvoj biljke, cvatnju i dozrijevanje. 


STIMULOR dolazi u prodaju u sitnim 
bijelim kristalićima, a može se upotreblja- 


vat kao otopina # dolazi na 1 litru vode 
1—3 g Stimulora. 

Da bih ispitala djelovanje Stimulora, kao 
| usporedila to djelovanje s djelovanjem 
otopina raznih vrsta umjetnih gnojiva, pro- 
vela sam pokus na biljkama Impatiens bal- 
samina u srpnju 1952. godine. 

Impatiens balsamina uzgaja se kao lonča- 

III. K-sol (40%). IV. čilska salitra. V. stimulor. VI. komb. (čil. sal. + 40% 
K_sol + superfosfat). Pokus proveden na reznicama Balsamina u srpnju 
1952 (pokus trajao 3 tiedna). 


potrebi) zalijevane hranidbenim otopinama, 
i to (v.di sliku) 

I. kontrolna — zal:jevano običnom vodom, 

II. zalijevano otopinom superfosfata (na 
1 lit. vode 3 g superfosfata), 

III. zalijevano otopinom 40%-tne K-soli 
(na 1 lit. vode 3 g 40% K-soli), 

IV. zalijevano otopinom čilske salitre (na 
1 lit. vode 83 g člske salitre), 

V. zalijevano otopinom STIMULORA 
(na 1 lt, vode 3 g Stimulora), 

VI. zalijevano kombiniranim gnojivima — 
na 1 lit. vode 1 g superfosfata + 1 g 40%-tne 
K-soli > 1 g čilske salitre. 


Kao što se vidi na slici, najslabije # najpo- 
laganje se razvijala kontrolna biljka. Biljke 
gnojenje otopinom  superfosfata, 40%-tne 
K-soli 1 čilske salitre razvijale su se ipodje- 
dnako (opažen je ve razvoj cvjetova kod 
biljaka gnojenih otopinom superfosfata), dok 
su se biljke gnojene otopinom  stimulora 
i smjese gnojiva (superfosfat <- 40%-tna 
K-sol + čilska salitra) razvijale pojednako 
i najbolje od ostalih ispitivanih. 

Iz ovog možemo zaključiti, da na brži 
razvoj rezn:ca Impatiens balsamina djeluju 
otopine kombiniranih gnojiva najpovoljnije, 
odnosno isto tako povoljno kao : gnojeanje 
otopinom stimulora. 


DVIJE CRTICE IZ POVIJESTI VRTNE 
UMJETNOSTI DALMATINSKE 
HR VATSKE 


Francuskog diplomatu Aramonta na nje- 
govu drugom putovanju od Pariza do Car: 
grada pratio je kraljev geograf Nicolas de 
Nicolay, koji je ovo putovanje opisao u 
ilustriranom djelu »Les navigations et vo- 
yages faits en Turquie. Avec des figures 
d* hommes et de femmes. 1568. Prema nave- 
denom putovanje je bilo izvedeno u drugo: 
polovici XVI. stoljeća, kada ije veći dio jugo- 
slavenskih zemalja bio pod Turcima, Mlecima 
i Austrijom. 

Nicolas de Nicolay je u svome putopisu 
ostavo mnogo vrijednih podataka o Dubrov- 
niku, t. j. o njegovu državnom uređenju, 
socijalnim odnosima, trgovini i t. d. Za nas 


Knjige 1 časopisi 


je važno, da je ostavjo i lijepih opisa o kra- 
jolicima 1 vrtnoj umjetnosti starog Dubrov- 
nika. Ističe njegov položaj; pod Srđem. Ne- 
daleko Dubrovnika za t. zv. malu milju 
leži ubavo mjesto Gruž (Gravosa) s više 
ugodnih ljetnikovaca, koji su opkoljeni vrto- 
vima. U vrtovima se nalaze zdenci i vodo- 
skoci, Spominje i južno voće u vrtovima 
gružanskih ljetnikovaca. 

Drugi vrlo zanimljiv podatak o vrtnoj 
umjetnosti Južne Dalmacije također je iz 
XVI. stoljeća s otoka Hvara. Hrvatski pje- 
snik Petar Hektorović (1487.—1572.) kao 
hvarski vlastelin i graditelji dao je u staro- 
gradskoj drazi graditi forticu »Tvrdalj«. To 
su bila nesigurna vremena i Turci su se za- 
lijetali čak i na Hvar, te je Hektorović 
ovom gradnjom htio zaštititi u času osman- 
lijske opasnosti sebe i svoje sugrađane. Ovoj 
gradnji posvećuje Hektorović sav svoj život. 
Nastojao je da kašte! »Tvrdalj« bude što 
ljupkiji 1 udobniji. Kako je ovo ubavo mje- 
sto izgledalo vidimo iz korespondencije 
Hektorovića s Mavrom  Vetranićem 1539. 
god, Ovdje možemo pratti etape gradnje. 
Tako Hektorović javlja, da je sagradio 
»polaču i dvor«, te zasadio »gizdav perivoj«, 
uredio »golubinjak i odrine gizdave« i »tvr- 
di most i ribnjak«. Starina Vetranić Šalje 
Petru za perivoj sadnice dubrovačkih ole- 
andera | čempresa. 

Hektorović pjesnik idiličnog eposa »Riba- 
nje i ribarsko prigovaranje : različne stva- 
ri...« (1555) živi za svoje gospodarstvo, 
cvijeće, vinograde 1 kao sin mora i za r ba- 
renje. Dr. J. Kovačević 





MANSFELD R: 
DIE OBST LIEFERENDE 
BLANSENKIRSCHEN (PHYSALIS) 
Der Ziicher. Bd. 24, H.:1. Berlin, 1954. 


Vrste roda mjehurica (Physalis) pripadaju 
porodici pomoćnica (Solanaceae), a domovina 
im je uglavnom tropski 1 suptropski pojas 
obih Amerika. Ima ih cca 100 vrsta. U na- 
šim toplijim krajevima sade se ovdje, ondje 
kao povrće (voće) i ljekovite biljke: mje- 
hurica  srcolika  (Physalis peruviana LL.) | 
miehurica maljava (Physalis pubescens L.). Za 


Physalis peruviana L. prof. V. Petkovšek 
(Ljubljana) u »Proteusu« XII, Br. 6. 1949. 
god. iznosi da se uzgaja kao povrće u Preko- 
murju. 


Mansfeld u svome kratkom radu 'znosi 
kratki opis samoga roda Physalis L., te ključ 
za determinaciju (određivanje) triju vrsta 
i s detaljnijm opisom istih: Physalis ixocar- 
pa Brot. et Hornem., Ph. pruinosa L. i Ph. 
peruviana L., i podatke o porijeklu (domo- 
vini), Crveni plodovi  Physalis  ixocarpa 
Brot. et Hornem. nisu u svježem stanju je- 
stivi, ali se mogu upotrebiti za pripremu 

umaka s mesom. Naprotiv, plodovi Physalis 
peruviana L. jedu se sv ježi i ukuhan:. Okusa 
su kiseljkasto-osvježujućeg poput ribizla. Ko- 
rijen I i ove vrste djeluje kao dureticum 
i resoivens. (Plodovi treće vrste upotreblja- 
vaju se također kao svježi i ukuhani. Okusa 
su slatkasto-aromatskog (poput ananasa r'b- 
zle i jagode. 


Physalis peruviana i (Ph. pruinosa mogla 
bi se uzgajati u područjima, gdje je jesen 
dulje vremena topla. Sve tri vrste su osjetlji- 
ve na mraz. Autor mssli, da će nakon selek- 
Cije sve tri navedene se vrste moći više ra- 
širiti u Evropi (Njemačka) kao voće, odno- 
sno povrće, Dr. J. Kovačević 


VERGNAUD, M. H. 
TLO MOGA VRTA 
(La terre de mon jardin) 


Autor u članku s vrtlarskog gledišta op:- 
suje u najkraćim crtama osobine tala, (po- 
pravka (egromelioracije) što treba saditi (si- 
jati) na -zvjesnom tlu. Tako na (pr. navod: 
najpoznatije divlje bil'ke, korove i vrste 
odgovarajućih tala, odnosno njihov odnos 
poe glavnim bioelemsntima (NPK). Ob. 
lje lepirnjača pokazuje opskrbljenost tla sa 
PO», a trava obratno i ujedno manjak na K, 
N dieluje na vegetativni dio biljke, P na ge- 
nerativne organe  (sjemeni zametak). Ma- 
njak IK oočtuje se žut-m rubom na lišću. 
U vrtlarskoj praksi tretiraju se 4 tipa tala: 
pješčana, vapnena, glinasta i humusna. Ide- 
alno vrtno tlo lagano je i: bogato plemen:- 
tim humusom. Vrtlarsko bilje uspijeva uz 
široku pH-5-8 (već prema vrsti), Gnojenje, 
mikrcobiološka aktivnost tla, nido vani 
it. d. mora odgovarati osti vrtne kulture. 
Pojedine dekorativne biljke imaju specifične 
zahtjeve na N, P, K, Ca i (Mg. Glavočike, 
klinčići | oštroliste osjetljive su na K. Ide- 
alnog vrtlarskog tla nema — treba ga osvo- 


liti. Dr Je i 


CALZECCHI-ONESTI, A 
VOĆE I POVRĆE NA TLU ITALIJE 


(Ortaosi e fruti sotto :l sole d?Itala) 

Italija kao i Jugoslavija ima vrlo varija- 
bilne ki: lo i edafske faktore, koji su 
značajni za biljnu proizvodnju uopće, odno- 
sno voćarstvo 1 povrtlarstvo. Povrtlarskih 
proizvoda u god. 1953. proizvelo se 120 
mil'juna kvintala, a za to je utrošeno mili- 

jardu € po radnih sati (750.000 radnika). 
Novčana vrijednost povrtlarskih proizvoda 
pomenute god: ne iznosi 454 milijarde lira, 
Voća i povrća od berbe god, 1958. izvezlo 
se 125 milijarde lira. Najvažnija prvotna 
kultura naročto montanih predjela je krum- 
pir — pro: zvodnja u 1953. god. 31 milijun 
kvintala i rajčica — proi izvodnja u 1953. 
god. 13 cuilijuna kvintala. Proizvodi voćar- 
stva i povrtlarstva iznose 18% od ukupne 
poljopr: vredne pro:zvodnje. Osim krumpira 
i rajččca uzgaja se mnogo salata ločika i en- 
divija, zvonce repasto (Campanula rapun- 
culus), kreš ili vodena ločika (Nasturtium 
officinale); ani iš, hren, kapar, grah, i t. d. 
Talijansko voćarstvo 1 povrtlarstvo ima sve 
uvjete da poveća kvalitet, kvantitet; a naro- 

čito eksport. No za ovo treba riješiti n'z 
problema, a to su tehnički, ekonomski i so- 
cijalni, Interesantno je, da ni na jednom tali- 
janskom univerz tetu nema katedre za povr- 
Čarstvo. Povrćarstvom i voćarstvom  ruko- 
vode uglavnom slijedeće ustanove:  Federa- 
zlone nazionale de: Conzorsi dell'ortofrutt!- 
coltura, Accademia de Geogorfili : Ministar- 
stvo poljoprivrede. | 

Dr. J. K. 


BIANCHEDI, A Agricoltura, Roma, 
IH. (1954.) 1, str. 21—22 


ŠEST HILJADA METRIČKIH CENTI 
SALATE ENDIVIJE ZA NAŠE 
KUHINJE (PEĆENJA) 


(Se:mila quintali di radicchio per i nostri 
arrost:). 


U prosincu godine 1953. u gradu Treviso 
u historijskoj palači Loggia (u stilu Frecento) 
održana 'je ser'ozna i za naše prilike intere- 
santna izložba. Na ovoj izložbi su sitni pro- 
izvođači: salate endivije_ iz cijele pokrajine 
Marca Trev:glana izložili svoje najbolje pri- 

mjerke uzgojene u pomenutoj godini. Lokal- 
ni: edafski i klimatski faktori kao i vještina 
stanovnika ovoga kraja je razlog, da se u 
pokraji ni: Marca Trevigiana_ u jačoj mjeri 
uzgajaju razne sorte salata endivija. Izložbu 
je novčano pomogla Cooperativa Pesch: icol- 
tori di Mogliano di Veneto. Najbolji pri- 
mjerak bio je sorte Castelfranco Veneto 
(Treviso) u promjeru 50 cm. Pomoću usta- 
nove »Conzorzio Agraris« proizvodi se se- 
lekciono sjeme za sjetvu. »Sami smo nula, 
a udruženi smo sve« je moto rada stnih 
proizvođača, koji su udruženi u korporacije 
(proizvodne i prodajne), 


Dre.h Kk 








RASADNIK UKRASNOG BILJA 


») Jankomi h« 


ZAGREB — STENJEVAC - TELEFON 61-279 


nudi Vam 


za uređenje gradskih parkova, uz tvorničke i turističke 
objekte, te ceste i putove kao i male kućne vrtove 
sav potreban materijal kao: 


— ljetnice 

— bjelogoricu 

— CGrnogoricu 

— grmlje i živice 

— Zrajnice-perene te voćne 
sadnice i razno sjeme- 
nje ljetnica, perena_i 
dendro bilja 


Izrađujemo skice i planove te vršimo izvođenje novih 


nasada, parkova, zelenih površina i održavanje posto- 
jećih s našom servisnom službom 


Obratite se punim povjerenjem na adresu: 


»Jankomin« 


RASADNIK UKRASNOG BILJA 

